Frans Victor Martinson

Frans Victor Martinson (5. lokakuuta 1832 Kustavi – 7. helmikuuta 1909 Pietari) oli suomalainen kauppias ja liike- ja asiamies, joka sai kauppaneuvoksen arvonimen.

Martinsonin vanhemmat olivat rusthollari Michael Martinsson ja Eva Andersintytär ja puoliso vuodesta 1866 Maria Matilda Emilia Baarman. Martinson oli harjoittelija Elias Arndt Jammermanin höyrylaivakonttorissa Turussa ja sitten Suomen höyrylaivakonttorin esimies eli useiden eri höyrylaivayhtiöiden asiamies Pietarissa 1860–1890. Hän oli myös kauppias ja Åbo Skeppswarf -yhtiön ja Wm Crichton & Co -yhtiön edustaja Pietarissa sekä ensin mainitun yhtiön osakas. Kauppaneuvoksen arvonimen Martinson sai 1880 ja oli vuodesta 1882 Ruotsi-Norjan kuninkaan nimittämänä Vasa-ritarikunnan ritari.

Lähteet

Suomalaiset liikemiehet
Suomalaiset kauppiaat
Kauppaneuvokset
Vuonna 1832 syntyneet
Vuonna 1909 kuolleet